|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 19. | | Odeljenje: | | Datum: |
| Nastavna tema: | **L’ora di educazione fisica** | | | |
| Nastavna  jedinica: | **Lo sport; il corpo umano** | | | |
| Tip časa: | obrada | | | |
| Cilj časa: | Usvajanje vokabulara u vezi sa sportom i delovima tela | | | |
| Očekivani  ishodi: | Učenik će biti u stanju da razume i razmeni jednostavne iskaze koristeći nove izraze i novi vokabular | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | Individualni, frontalni, u paru | | | |
| Nastavne  metode: | verbalna, metoda pisanja, rad na tekstu, igrovna aktivnost | | | |
| Nastavna  sredstva: | Udžbenik, CD, digitalni udžbenik, interaktivna tabla | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (5 minuta) | Provera domaćeg zadatka.  Nastavnik poziva učenike da se prisete reči koje označavaju delove tela i nazive sportova. Nastavnik ih podseća na reči iz dijaloga sa 26. strane.  Učenici nabrajaju reči koje poznaju. | | | |
| **Glavni deo:**  (32 minuta) | **Udžbenik, 28.strana, vežbanje 1 Gli sport**  Učenici povezuju sliku sa rečenicom. Učenici rade individualno. Nastavnik zapisuje nepoznate reči na tabli i objašnjava njihovo značenje. To se odnosi na reči koje su učenicima teške i potpuno nove. Proveravaju u paru, a zatim svi zajedno. *(rešenja:1e, 2c, 3g, 4h, 5a, 6b, 7d, 8f)*  **LIM:** zadatak se može raditi uz pomoć interaktivne table  **Vežbanje 2**  Nastavnik pušta audio snimak CD (1-17). Učenici gledaju fotografije, slušaju i ponavljaju rečenice kako bi lakše zapamtili novi vokabular.  **LIM:** zadatak se može raditi uz pomoć interaktivne table  **Vežbanje 3**  Učenici popunjavaju rečenice glagolima u prezentu. Rešenja proveravaju u paru i zatim svi zajedno. *(1 giochiamo, 2 partecipa, 3 praticate, 4 nuoto, 5 pattina, 6 correte)*  **Udžbenik, 29.strana, vežbanje 4 Il corpo umano**  Učenici individualno rade zadatak. Povezuju po modelu reč-slika. Pošto u ovakvim vežbanjima ima veći broj nepoznatih reči, može doći do toga da se učenici na početku obeshrabre i odustaju od reševanja. Nastavnik treba u svakom trenutku da ih podstiče bez obzira što im to izgleda teško i složeno. Tokom slušanja učenici proveravaju svoje odgovore (CD 1-18). *(rešenja: 1M, 2L, 3I, 4H, 5N, 6O, 7P, 8A, 9B, 10C, 11D, 12E, 13F, 14G)*  **LIM:** zadatak se može raditi uz pomoć interaktivne table  **Vežbanje 5**  Nastavnik poziva učenike da najpre pogledaju fotografiju i obeležene delove tela. Zatim slušaju snimak CD (1-19) i zapisuju imenice u množini. Nastavnik skreće pažnju na nepravilne oblike množine kod ovih imenica. *(rešenja: 1 le sopraciglia, 2 le ciglia, 3 le orecchie, 4 le labbra, 5 le braccia, 6 le mani, 7 le dita, 8 le ginocchia)*  **LIM:** zadatak se može raditi uz pomoć interaktivne table  **Vežbanje 6**  Učenici podvlače imenice koje označavaju delove tela koji se odnose na opisane radnje. Pre nego što počnu da rade, nastavnik proverava da li su učenicima poznate sve reči. *(rešenja: 1 i piedi, 2 le orecchie, 3 le labbra, 4 il dito, 5 la mano)* | | | |
| **Završni deo:**  (8 minuta) | Igrovna aktivnost: Nastavnik mimikom pokazuje neku aktivnost za koju je potrebno koristiti neki deo tela, a učenici treba da opišu radnju kao u prethodnom zadatku.  Na primer: Nastavnik pokazuje da nešto sluša, a učenici treba da odgovore:  *Ascoltare con le orecchie.*  Učenik koji pogodi, izlazi ispred table i pokazuje dalje.  **Domaći zadatak: radna sveska, 14.strana, vežbanja 1, 2** | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |