|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 4. | | Odeljenje: | | Datum: |
| Nastavna tema: | **Un appuntamento** | | | |
| Nastavna  jedinica: | **Un appuntamento** | | | |
| Tip časa: | Obrada | | | |
| Cilj čas: | Usvajanje vokabulara u vezi sa mestima u gradu i snalaženjem u prostoru, obavljanje telefonskog razgovora | | | |
| Očekivani  ishodi: | Učenik biti u stanju da razume, postavi i odgovori na jednostavna pitanja lične prirode, da primenjuje pravila učtive komunikacije, da razume i postavi pitanja koja se tiču orijentacije u prostoru i da opiše pravac kretanja. | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | frontalni, individualni, u paru | | | |
| Nastavne  metode: | rad na tekstu, metoda pisanja, demonstrativna, verbalna | | | |
| Nastavna  sredstva: | Udžbenik, CD, digitalni udžbenik, mapa grada, interaktivna tabla | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (8 minuta) | Provera domaćeg zadatka. | | | |
| **Glavni deo:**  (30 minuta) | **Udžbenik, 14. strana, vežbanja 1 i 2**  Nastavnik upućuje učenike na 14. stranu udžbenika i ilustraciju. Poziva učenike da ih dobro pogledaju i razmisle o današnjoj temi. Nastavnik uvodi učenike u temu.  *Alice e Alberto parlano al telefono. Dove sono? Di che cosa parlano? Dove vanno insieme?Cosa c’è nella loro città?*  Nastavnik zapisuje ključne reči na tabli i prepušta učenicima da nakon slušanja dođu sami do objašnjenja. *(vicino, lontano, indirizzo, a piedi, superare, la posta, a sinistra, a destra, gira, incrocio, il teatro ecc.)* Učenici slušaju tekst sa zatvorenim udžbenikom (CD 1-4). Nastavnik im skreće pažnju da nije potrebno razumeti svaku reč već formirati globalnu ideju i razumeti temu razgovora. Nakon prvog slušanja, učenici u paru kratko razmenjuju informacije koje su razumeli. Nastavnik pušta snimak drugi put sa zatvorenim udžbenikom, a zatim postavlja pitanja:  *Quante persone parlano?*  *Cho sono?*  *Qual è l’argomento del dialogo?*  *Quali parole avete sentito?*  Nastavnik zapisuje na tabli reči koje su učenici zapazili.  Svi zajedno učestvuju u objašnjavanju novih reči i izraza. Nastavnik može dodatnim pitanjima da proveri da li su učenici razumeli tekst i nove reči.  Nastavnik pre trećeg slušanja snimka poziva učenike da pogledaju rečenice u 2. vežbanju na 14.strani i da provere međusobno da li su ih razumeli. Nakon trećeg slušanja učenici rade 2. vežbanje, a zatim čitaju dijalog u paru. (*rešenja za 2.vežbanje: 1 a, 2 a, 3 b, 4 a, 5 b, 6 b)*  **LIM:** Za obradu teksta nastavnik koristi interaktivnu tablu.  **Vežbanje 3**  Učenici u paru ponovo čitaju tekst i obeležavaju na mapi put koji Alice treba da pređe do Albertove kuće. Nastavnik proverava dok učenici rade, a zatim svi zajedno proveravaju odgovore. Nastavnik može unapred pripremiti mapu (Priručnik, 18.strana). | | | |
| **Završni deo:**  (7 minuta) | Nastavnik postavlja pitanja u vezi sa dijalogom i proverava koliko su učenici razumeli.  *Quante persone parlano? Chi sono?*  *Di cosa parlano?*  *Dove vanno Alberto e Alice?*  *Qual è l’indirizzo di Alberto?*  *Come va Alice?*  Nastavnik daje uputstva za izradu domaćeg zadatka.  **Domaći zadatak:** radna sveska, 5.strana, vežbanja 1 i 3. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |