|  |  |  |  |  |
| --- | --- | --- | --- | --- |
| Predmet: **Italijanski jezik za 7. razred osnovne škole** | | | | |
| Udžbenik: **Amici D’ITALIA 2** | | | Izdavač: **Data Status** | |
| Nastavnik: | | | | |
| Čas broj: 52. | | Odeljenje: | | Datum: |
| Nastavna tema: | **Che fame!** | | | |
| Nastavna  jedinica: | **L’euro italiano** | | | |
| Tip časa: | obrada | | | |
| Cilj časa: | Upoznavanje učenika sa elementima kulture. | | | |
| Očekivani  ishodi: | Učenik će biti u stanju da razmeni informacije u vezi sa elementima kulture i odlikama svakodnevnog života u Italiji: izgled italijanskih novčanica, kao i da utvrdi sličnosti i razlike u odnosu na novčanice u svojoj zemlji. | | | |
| Međupredmetne kompetencije: | Odgovorno učešće u demokratskom društvu, komunikacija, kompetencija za učenje, saradnja, estetička kompetencija | | | |
| Oblik rada: | Frontalni, individualni, u paru | | | |
| Nastavne  metode: | Verbalna, rad sa tekstom, pisanje, demonstrativna | | | |
| Nastavna  sredstva: | Udžbenik, CD, novčanice (crteži, fotografije i sl.), video prikaz novčanica | | | |
| Korelacija sa drugim predmetima: | Srpski jezik, istorija, likovna kultura, geografija | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera i analiza domaćeg zadatka.  Nastavnik pregleda i analizira radove učenika. | | | |
| **Glavni deo:**  (28 minuta) | Nastavnik uvodi učenike u novu nastavnu jedinicu u kojoj se učenici upoznaju sa izgledom italijanskih novčanica kao i načinom kako je došlo do tog izbora.  Nastavnik upućuje učenike najpre na naslov i ilustracije na 62. i 63. strani i daje im kratak uvod:  *Si tratta di simboli dell’arte e della cultura nazionali, scelti tramite una votazione in un noto programma televisivo (Domenica in).*  Učenici samostalno čitaju tekst nekoliko puta. Tokom čitanja nastavnik pomaže prilikom objašnjavanja nepoznatih pojmova i reči. Nastavnik može unapred pripremiti video snimak ili fotografije sa prikazom umetničkih dela i kulturnih znamenitosti prikazanih na novčanicama. Nakon detaljne analize teksta, učenici rade vežbanje 1, povezujući sliku i reč.  (*rešenja: 1 Castel del Monte, 2 Mole Antoneliana, 3 Colosseo, 4 La nascita di Venere, 5 Forme uniche della continuità nello spazio, 6 Piazza del Campidoglio, 7 Uomo vitruviano, 8 Dante Alighieri)*  Nastavnik analizira prikazana dela. Pita učenike da li poznaju neka od njih i gde se nalaze. Nastavnik prikazuje fotografije ovih dela i komentariše ih sa učenicima.  Nastavnik poziva učenike da naprave poređenje sa novčanicama koje se koriste u njihovoj zemlji. Nastavnik sa učenicima vodi diskusiju na ovu temu. Nastavnik može učenicima pokazati fotografije na internetu kako bi se učenici prisetili. | | | |
| **Završni deo:**  (7 minuta) | Nastavnik daje uputstvo za domaći zadatak. Deli učenike u grupe. Svaka grupa istražuje na internetu simbole za novčanice drugih zemalja. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |